**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

Dátum konania: 25.02.2008

Prítomní: Podľa prezenčnej listiny

/ priložená k zápisnici/

Program: 1. Otvorenie

2. Schválenie záverečného účtu obce

3. Informácia o kúpe pozemku na šatne pre futbalový klub

4. Návrh na zaobstaranie projektovej dokumentácie na šatne pre futbalový klub

5. Návrh na zameranie pozemku na budúcu výstavbu nájomných bytov

6.Rôzne

7.Záver

**K bodu číslo 1:**

Prvé riadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec Gabriel Szalai, kvôli pracovným povinnostiam.

Pani starostka určila overovateľov zápisnice: Kristián Palkovič

Beňadik Brath

**K bodu číslo 2:**

Účtovníčka obce predložila poslancom záverečný účet obce za rok 2008, ktorý obsahuje rozbor rozpočtu obce na rok 2007 na plnenie príjmov a výdavkov, použitie prebytku hospodárenia, tvorbu a použitie prostriedkov rezervného a sociálneho fondu, finančné vysporiadanie voči štátnemu rozpočtu bilanciu aktív a pasív, prehľad o stave a vývoji dlhu. Poslanci podrobne prešli jednotlivé položky záverečného účtu, pri nejasnostiach sa dopytovali odpovede účtovníčky obce, a po krátkej diskusii pristúpili k hlasovaniu.

Príloha číslo 1: Záverečný účet obce Hosťová

Hlasovanie o záverečnom účte obce: za 4

proti 0

**UZNESENIE Č. 1/2008**

**Obecné zastupiteľstvo schvaľuje Záverečný účet obce**

**a celoročné hospodárenie bez výhrad.**

Po schválení záverečného účtu účtovníčka ešte predložila návrh na zmenu rozpočtu obce, vo väčšine ide o kapitálové výdavky - financovanie prístavby kultúrneho domu, kúpu pozemku a výstavbu autobusovej zastávky. Pri tejto príležitosti účtovníčka obce upozornila poslancov, že ak by v budúcnosti obec ustúpila od dokončenia z niektorých projektov, náklady, ktoré boli doposiaľ vynaložené by nepriaznivo ovplyvnili výsledok hospodárenia obce Hosťová. V návrhu zmeny rozpočtu sú ešte zohľadnené príjmy a výdavky na organizovanie centrálnej oslavy dňa žien, ktoré sa konali 5.februára 2008. Na strane príjmov je navýšenie za administratívne poplatky, na strane výdavkov úrazové poistenie knihovníčky, ktorá pracuje na základe dohody o vykonaní práce.

Príloha číslo 1: Návrh na zmenu rozpočtu

Hlasovanie o návrhu na zmenu rozpočtu obce : za 4

proti 0

**UZNESENIE Č. 2/2008**

**Obecné zastupiteľstvo schvaľuje zmenu rozpočtu obce na rok 2008.**

Poslanci ďalej boli upovedomení o tom, že obec by chcela obsadiť post hlavného kontrolóra. Starostka obce prisľúbila, že začne v tejto veci konať. Účtovníčka obce informovala poslancov, že je dôležité, aby finančné operácie a ostatná agenda obce boli kontrolované podľa postupov, ktoré obci zákony ukladajú.

**K bodu číslo 3:**

Pri tomto bode starostka podala správu o stave výkupu pozemku na šatne pre futbalový klub.

Obec postupne vykupuje od vlastníkov pozemok. Čiastka schválená v upravenom rozpočte vo výške 50 000,-Sk by mala postačovať na všetky výdavky spojené s výkupom pozemku vrátane poplatku pre notára.

**K bodu číslo 4 :**

Starostka obce podala návrh, aby bol vyhotovený projekt na výstavbu šatne pre futbalový klub. Predstavitelia futbalového klubu by mali predložiť hrubý náčrt projektu šatne. Poslanec K. Palkovič upozornil, že sú určité predpisy čo musí obsahovať taký objekt, napr. izbu pre rozhodcov, sprchy.

Poslanci navrhli, aby boli oslovené niektoré okolité obce, kde sa nedávno taký projekt realizoval, a následne projekt by mohol byť upravený na naše pomery. Poslanec Palkovič prisľúbil, že osloví dvoch študentov vysokej školy stavebnej, ktorí by mohli vyhotoviť predbežný projekt šatní.

**K bodu číslo 5 :**

Starostka obce informovala poslancov, že obec má vhodný pozemok na výstavbu nájomných bytov medzi rančom a potokom za záhradou p. Viktórie Kondéovej. Medzi poslancami sa rozpútala živá diskusia o tejto téme. Poslanec Anton Brath sa pýtal v akom stave sú tieto pozemky, či nie sú zamokrené. Ďalej sa vyjadril, že v obci je viacej starých dvorov, obec by mala kúpiť niektorí z týchto dvorov a  vymerať na stavebné pozemky. Poslanec K.Palkovič sa vyjadril, že mladé rodiny by určite mali záujem o výstavbu nájomných bytov. Poslanci sa po diskusii dohodli, že treba spraviť prieskum medzi obyvateľmi, aký záujem by bol o obsadenie týchto bytov a na základe toho zvážiť zameranie tohto pozemku. Starostka obce prisľúbila, že na ďalšie zasadnutie spraví predbežný prieskum.

**K bodu číslo 6 :**

Poslanec Blažej Gál sa spýtal na stav smetiska za domom p. Ing. Norberta Gála, ktorým sa poslanci zaoberali v roku 2007, keď schválili, že táto čierna skládka bude zanesená zeminou a zarovnané.

Overovatelia zápisnice:

Kristián Palkovič .........................

Beňadik Brath .........................

Zapisovateľka zápisnice:

Renáta Tóthová .........................

Alžbeta Gálová

starostka obce